कोर्निकोवा का वैवाहिक जीवन कई मौकों पर एक मुद्दे के तौर पर रहा। अफवाहें फैलती रहीं कि आइस हॉकी के खिलाड़ी पैवेल ब्युरे के साथ उनकी मंगनी हो चुकी है। खबरें यह भी रहीं कि उन्होंने एनएचएल (NHL) आइस हॉकी स्टार सर्जेई फेडोरोव के साथ वर्ष 2001 में शादी कर ली। हालांकि कोर्निकोवा के प्रतिनिधि इससे इन्कार करते रहे, पर फेडोरोव ने वर्ष 2003 में कहा कि उनकी शादी हुई थी और फिर तलाक भी हो गया।

कोर्निकोवा ने 2001 के उत्तरार्ध में पॉप स्टार एनरिक इग्लेसियस के साथ मिलना-जुलना शुरु किया (वे अपने वीडियो “इस्केप” में दिखाई पड़ीं) और 2003 में तथा फिर 2005 में यह अफवाह उड़ी कि दोनों ने शादी कर ली है। कोर्निकोवा प्रत्यक्ष तथा अप्रत्यक्ष रूप से निरंतर अपने व्यक्तिगत संबंधों के बारे में इन्कार करती रहीं। पर मई 2007 में एनरिक इग्लेसियस (भूलवश ही हुआ, जिसका बाद में उन्होंने खंडन किया) को "न्यूयॉर्क सन" में यह कहते हुए रेखांकित किया गया कि कोर्निकोवा के साथ शादी कर घर बसाने का उनका कोई इरादा नहीं है क्योंकि उनका संबद्ध विच्छेद हो चुका है। गायक ने बाद में “तलाक” या अलगाव के इस अफवाह को खारिज कर दिया। जून 2008 को इग्लेसियस ने "डेली स्टार" को कहा कि उन्होंने कोर्निकोवा से पिछ्ले साल शादी की थी और अब वे दोनों अलग हो चुके हैं। हालांकि इसके बाद एनरिक ने एक साक्षात्कार में कहा कि यह एक मजाक था और वे अभी भी पूरी तरह से साथ हैं।

कोर्निकोवा का एक छोटा भाई ऐलेन है। वे वर्ष 2009 में अमेरिकी नागरिक बन गईं।

प्रारंभिक जीवन
टेनिस करियर
व्यक्तिगत जीवन
खेल शैली